tomron87/hebrew-wikipedia-sentences-corpus huggingface dataset:
S עוצבה על מנת להציע חלופה אינטראקטיבית לכך.
הגרסה העובדת הראשונה של S נבנתה בשנת 1976 ורצה במערכת ההפעלה GCOS.
בעת הזו, הייתה השפה החדשה חסרת שם.
בין ההצעות לשם השפה היו SCS ו-ISCS .
שם נוסף שהוצע לשפה הישנה היה SAS , אך הוא היה כבר תפוס .
בשנת 1980 הופצה הגרסה הראשונה של S מחוץ למעבדות בל.
בשנת 1981 הפכו גרסאות המקור שלה לזמינות.
בשנת 1984 פרסם צוות המחקר של מעבדות בל שני ספרים: "S :.
בנוסף, באותה השנה קיבל קוד המקור של S רישיון באמצעות תאגיד התקשורת האמריקני AT&T למכירה למטרות חינוכיות ומסחריות.
שפת S החדשה ("New S")
בשנת 1988, נערכו שינויים רבים ב-S ובתחביר השפה שלה (ב-Syntax).
באותה שנה פורסם הספר: "The New S Language" כדי להציג את חידושי השפה, כגון המעבר מתוכנות מאקרו למתודות.
משתמשים רבים התקשו במעבר לשפת S החדשה, מאחר שהיו צריכים לשנות את תוכנות המאקרו שלהן כדי לעבור אליה.
שינויים רבים אחרים התבצעו ב-S, כמו השימוש ב-X11 ובשפת התכנות Postscript, כתיבה מחדש של פונקציות פנימיות מ-Fortran ל-C והשימוש בפורמט נקודה צפה.
שפת S החדשה דומה מאוד לגרסאות חדשות של R ו-S-PLUS.
הגרסה החדשה ביותר של S נקראת S4, והיא פורסמה בשנת 1998. היא מכילה מאפיינים מתקדמים של תכנות מונחה-עצמים.
מחלקות ב-S4 שונות באופן בולט מהמחלקות בגרסת S3.
S-Band (תרגום מאנגלית: תחום S) היא הגדרה של המכון למהנדסי חשמל ואלקטרוניקה (IEEE) עבור חלק מתחום תדרי המיקרוגל בספקטרום האלקטרומגנטי המכסה את התדרים 2–4 ג'יגה הרץ (GHz).
לפי הגדרה זו, הרצועה למעשה חוצה את הגבול המקובל בין הרצועות UHF ו-SHF ב-3.0 GHz.
רצועת S משמשת מכ"ם פיקוח על שדה תעופה לבקרת תעבורה אווירית, מכ"ם מזג אוויר, מכ"ם של ספינות וכן כמה לווייני תקשורת, במיוחד כאלה המשמשים את נאס"א לתקשורת עם תחנת החלל הבינלאומית.
ההגדרה S-Band מכילה גם את 2.4–2.483 GHz שהם תדרים ללא רישוי, בשימוש נרחב, למשל:
פתיחת דלתות מוסך מנעולים לרכב ללא מפתח
תנורי מיקרוגל (בדרך כלל ב-2.495 GHz)
"Sabotage" (בעברית: "חַבָּלָה") הוא סינגל שהוקלט על ידי הזמרת-יוצרת האמריקאית ביבי רקסה.
השיר יצא לאור ב-16 באפריל 2021, על ידי חברת התקליטים וורנר רקורדס, כסינגל שלישי מתוך האלבום השני שלה, Better Mistakes.
"Sabotage", הושמע לראשונה למעריצים כשנערכה מסיבת השמעה במהלך סיבוב ההופעות "Happiness Begins Tour" של להקת בנים האחים ג'ונאס, בו שימשה רקסה כמופע חימום.
ב-19 במרץ 2020, פרסמה רקסה הצצה לשיר בשידור חי באינסטגרם שלה.
ב-7 באפריל 2020, עלתה לשידור חי בעמוד האינסטגרם שלה יחד עם ההרכב TXT, שם פרסמה הצצה נוספת לשיר.
במהלך השידור החי, שאל אחד מחברי הלהקה, "מתי תוציאי את השיר" והיא בתגובה, אמרה שזה יקרה באפריל, אך בשל מגפת הקורונה, דחתה יציאת לקיץ.
ב-9 באוקטובר, אישרה רקסה כי השיר יופיע באלבום האולפן השני שלה, Better Mistakes.
ב-18 באוקטובר, הגיבה למעריץ בחשבון הטוויטר שלה ואמרה הוא עתיד לצאת בקרוב.
ב-15 בנובמבר, במהלך טקס פרס בחירת הקהל, רמזה שהסינגל הבא שלה יהיה "Sabotage".
ב-4 באפריל 2021, הכריזה על צאתו של "Sabotage", יחד עם עטיפתו ותאריך יציאתו הרשמי.
יממה לאחר מכן, פרסמה הצצה מהווידאו הקליפ שלו.
היא תיארה אותו כ"בלדת פופ" והחשיבה אותו כ"שיר שנכתב ישרות מהלב".
בהמשך, הצהירה שהוא "הפגיע ביותר" שכתבה.
הווידאו קליפ של השיר פורסם בערוץ היוטיוב של רקסה ב-16 באפריל 2021. הקליפ בוים על ידי כריסטיאן ברסלאואר.
בקליפ, ניתן לראות את רקסה בבית נטוש לצד זרים של פרחים.
לאחר מכן, היא יושבת בסלון ושוקעת במים.
בהמשך, כל המראות מתנפצות סביבה.
בסופו של דבר, היא שורפת את כל הבית עם גפרור.
מדינהתאריך יציאה פורמט חברת תקליטים מקורעולם16 באפריל 2021הורדה דיגיטלית • הזרמת מוזיקההאחים וורנר
Saatchi & Saatchi (בעברית: סאצ'י וסאצ'י) היא חברה בריטית-אמריקאית בתחום השיווק והפרסום.
היא הוקמה בלונדון בשנת 1970. חברת האם שלה Saatchi & Saatchi PLC הייתה רשומה למסחר בבורסה לניירות ערך בניו יורק בשנים 1976–1994 ותקופה מסוימת הייתה כלולה במדד FTSE 100. החברה נרכשה על ידי קבוצת פובליסיס הצרפתית בשנת 2000. החל משנת 2005 היא חברה פרטית בבעלותה המלאה.
החברה הוקמה על ידי האחים מוריס וצ'ארלס סאצ'י בשנת 1970, שנולדו בבגדד למשפחה יהודית מבוססת שהגרה לאנגליה בשנת 1947. החברה הוקמה כאשר בבעלותם של האחים המייסדים היו 80% מהמניות.
המשרד עבד כסוכנות משנה למשרדי פרסום גדולים ועם הזמן רכש לקוחות להם נתן שרות מלא.
באותה תקופה המשרד יצר את הפרסומת המפורסמת ביותר שלו the Pregnant Man עבור משרד הבריאות בריטי.
בשנת 1975 המשרד התאחד עם Garland Compton.
לקבלת מימון לרכישה האחים הקטינו את חלקם בחברה ל-36%.
לחברה זו היו לקוחות גדולים דוגמת פרוקטר אנד גמבל, ג'ילט ו-שוופס.
לאחר האיחוד המשרד הפך להיות החמישי בגודלו בבריטניה.
בשנת 1979 המשרד הוביל מסע פרסום Labour Isn't Working עבור המפלגה השמרנית של בריטניה שזכתה בבחירות.
כמו כן הוא זכה בחוזה עם בריטיש איירוויז.
בשנת 1986 נרכשה חברת גרטנר העוסקת בייעוץ והחברה הפכה לקבוצת הפרסום הגדולה בעולם.
בשנת 1981, ניהלה החברה את הקמפיין להשקת המחשב האישי IBM PC, עם סרטון פרסומת בטלוויזיה, בדמותו של צ'ארלי צ'פלין.
IBM ביקשה לשבור את התדמית הרצינית שהייתה לה, ואת הפחד מפני מחשבים גדולים, שזוהו עם החברה.
וקיוותה כי דמות צ'פלין תסייע לה לפרסם את המחשבים האישיים אותם התחילה למכור.
הפרסומת הצליחה מעל למשוער, והוחלט להפוך אותה לקמפיין בינלאומי מתמשך.
בשנת 1985, ניהלה החברה את מסע הפרסום של רשת התקשורת הסלולרית הראשונה בבריטניה, שהקימה חברת וודאפון.
מודעות הפרסום שיצרה לחברה הציגו איש עסקים הנוהג בפרארי בצירוף הסלוגן: "You can be in when you're out".
בשנת 1988 החלו בעיות בחברה.
חלק מהלקוחות הגדולים עזבו אותה.
בין המשרדים שנרכשו היו ניגודי עניינים.
בשנת 1987 האחים ניסו לרכוש Midland Bank שהוא הרביעי בגודלו בבריטניה.
העסקה לא יצאה לפועל ומניית החברה ירדה ב-6.2% ביומיים.
בשנת 1987 במהלך יום שני השחור החברה איבדה שליש מערכה.
אמנם החברה התאוששה בשנת 1988 אך בשנת 1989 היא פיטרה 800 עובדים, כ-6% מכוח אדם שלה.
בשנת 1995 הדיחו חברי דירקטוריון את מוריס מתפקיד היו"ר, וצ'ארלס התפטר אחריו.
הם הקימו מיד אחר כך חברת פרסום חדשה בשם M&C Saatchi.
חלק משמעותי של עובדי החברה עברו לחברה החדשה.
באותה שנה גם שונה שם חברת האם הציבורית של הקבוצה (Saatchi & Saatchi PLC) ל"קבוצת התקשורת קורדיאנט" (Cordiant Communications Group), ועסקי הקבוצה חלקו לשתי חטיבות, חטיבת פרסום וחטיבת מחקרי שוק ודעת קהל.
השם סאצ'י וסאצ'י נשמר לשם חטיבת פרסום, חברת האם פעלה כחברת החזקות.
באותה תקופה הפך השוק האמריקאי לשוק העיקרי של הקבוצה וייצג כ-50% מהכנסותיה.
בשנת 1997 קווין רוברטס מונה למנכ"ל החברה ובהמשך העביר את המטה לניו יורק.
בנוסף הודיע על פיצול הקבוצה לשלוש חברות עצמאיות, ששתיים מהן, סאצ'י אנד סאצ'י ובייטס וורלדווייד, ייסחרו בנפרד בבורסת לונדון.
השלישית, זנית מדיה, תהיה בבעלות שווה שלהן.
במאי אותה שנה רכש אל-וליד בן טלאל 3% ממניותת חברת האם "קורדיאנט".
בשנת 2000 החברה נרכשה על ידי קבוצת הפרסום הצרפתית "פובליסיס", אך רוברטס נותר המנכ"ל שלה.
עם מעבר של וונדיס ו-JC Penney לניהול ממשרד בניו יורק, המשרד של לונדון ירד מרשימת עשרת משרדים גדולים של בריטניה.
בשנת 2007 פובליסיס החליטה לאחד את משרד פלון וורלדווייד (Fallon Worldwide) שהיה בבעלותה עם סאצ'י וסאצ'י.
באותה שנה זכתה בחוזה פרסום עם חברת הממתקים קדבורי.
בעקבות השינויים בשוק הפרסום, החברה נכנסה לפרסום באמצעי תקשורת דיגיטליים.
בשנת 2017 Fallon הופרדה ועברה לניהול חברה אחרת בבעלות "פובליסיס".
באוגוסט 2016 הושעה מתפקידו יו"ר הקבוצה קווין רוברטס לאחר שאמר בראיון לאתר ביזנס אינסיידר, כי הוא לא משקיע זמן בסוגיות אפליה מגדרית בחברה, משום ש"מעולם לא היו לנו בעיות כאלה".
הוא אמר כי אינו רואה את היעדרן של נשים מתפקידים ניהוליים כבעיה, והוסיף כי המצב גרוע הרבה יותר במגזרים כמו המגזר הפיננסי, שבו "יש בעיות משמאל, מימין ובמרכז".
כמה ימים אחר כך התפטר לאחר כמעט 20 שנה בתפקיד.
כיום משרדי החברה פזורים בכ-80 מדינות.
המשרד הראשי בארצות הברית ממוקם בטורנס.
בין לקוחות החברה טויוטה ופרוקטר אנד גמבל.
פעילות החברה בישראל החלה בשנת 1994, כאשר משרד הפרסום באומן-בר-ריבנאי חתם על הסכם ייצוג עם חברת הבת של הקבוצה "בייטס", בעקבות הסכם זה משרד באומן-בר-ריבנאי גם החל לייצג את "סאצ'י אנד סאצ'י" והקים פעילות מקומית של חברת רכישת המדיה "זניט", שגם הייתה בבעלות הקבוצה.
בעקבות הפיצול בין "בייטס" ל"סאצ'י אנד סאצ'י" ב-1997, באומן-בר-ריבנאי הפסיק לייצג את "בייטס", אך המשיך לייצג את חברת האחות "סאצ'י אנד סאצ'י", במטרה להמשיך לנהל את תקציב הפרסום בישראל של תאגיד פרוקטר אנד גמבל, שהיה לקוח עוגן של "סאצ'י אנד סאצ'י".
במשך מספר שנים ביקשה קבוצת "פובליסיס" לרכוש את השליטה במשרד "באומן-בר-ריבנאי".
"פובליסיס" שרכשה את משרד "סאצ'י אנד סאצ'י" ב-2002, ביקשה להופך את המשרד לסניף מקומי שלו, אך המהלך לא יצא לפועל.
עם זאת במרץ 2005, משרד באומן-בר-ריבנאי הקים בישראל חברת פרסום באינטרנט תוך שימוש במותג "סאצ'י", בשם "סאצ'י אינטראקטיב".
בנוסף מכר המשרד פרסומות שהפיק בישראל לשימוש "סאצ'י" ברחבי העולם.
בדצמבר 2005, עורר מנכ"ל סאצ'י אנד סאצ'י קווין רוברטס, סערה בישראל, לאחר שאמר במהלך הרצאתו בוועידת ישראל לעסקים של העיתון "גלובס", כי "מאז שהגעתי לישראל ראיתי עשרות פרסומות - הכל זבל".
במרץ 2012, רכשה "פובליסיס" את משרד "באומן-בר-ריבנאי" ושילבה אותו בתוך פעילות הקבוצה בישראל.
ומשרד "סאצ'י אנד סאצ'י" חדל מלהיות מיוצג בישראל בנפרד.
האחים סאצ'י חזרו לפעול בישראל ב-2015, עם חברתם "M&C Saatchi", שרכשה את עיקר המניות במשרד הפרסום בן-נתן גולן של ענת בן נתן וצור גולן – אליהם הצטרף אלון הוכדורף כשותף שלישי ומנכ"ל המשרד.
S Voice היא אפלקציית עוזר וירטואלי שהושקה לראשונה ב-30 במאי 2012 על ידי סמסונג.
תחילה הייתה זמינה רק כאפליקציה מובנית במכשירי סמסונג גלקסי מסוימים.
היא הושקה לראשונה במכשיר Samsung Galaxy S III והייתה זמינה גם בדגמים נוספים כמו S III Mini, S4, S4 Mini, S5, Note II, Note 3, Note 4, Galaxy Tab 3 7.0, Galaxy Camera, ועוד מכשירים שהושקו משנת 2013 ואילך.
האפליקציה השתמשה בממשק שפה טבעית כדי לענות על שאלות, להמליץ על פעולות, ולבצע משימות על ידי הפניית בקשות לשירותי רשת שונים.
S Voice הייתה מבוססת על העוזרת האישית Vlingo, אך במכשירי Galaxy S5 ואילך היא השתמשה בטכנולוגיה של Nuance במקום Vlingo.
כמה מהיכולות של S Voice כללו:
עדכון רשתות חברתיות כמו פייסבוק וטוויטר
הפעלה אוטומטית של פונקציות מסוימות, לדוגמה, כאשר מנוע הרכב מופעל.
בעת פתיחת S Voice לראשונה, הופיעה הודעת ויתור שבה ציינה סמסונג שהאפליקציה מסופקת על ידי צד שלישי שלא נקרא בשמו.
במכשירי Galaxy S8 ו-S8+ הוכרז Bixby כעדכון משמעותי והחלפה ל-S Voice מהטלפונים הקודמים.
S Voice הופסקה רשמית ב-1 ביוני 2020.
S Pen הוא עט דיגיטלי אלחוטי מסוג סטיילוס שעוצב ופותח על ידי סמסונג אלקטרוניקה יחד עם חברת Wacom .
הוא נוצר עבור מכשירי גלקסי נתמכים כמו טלפונים חכמים וטאבלטים ועבור מחשבים ניידים כמו גלקסי נוטבוק, גלקסי בוק וכרומבוק.
העט שוחרר לראשונה לצד גלקסי נוט ב־2011, אז החל כגימיק שיווקי ולאחר מכן הפך לאביזר פרימיום ומאפיין עיקרי בדגמי האולטרה של סדרת גלקסי S (הדגמים שהמשיכו את סדרת הנוט), כאשר הוא מגיע בתושבת ייעודית בחלקו התחתון של המכשיר.
עט ה-S Pen נועד לשמש כאביזר קלט נוסף על מסך המגע של המכשיר, ותומך בתכונות כמו שרטוטים ותזכירים, פקודות אוויר (תרגום טקסט בריחוף, שליטה במצלמה מרחוק), יצירת הודעות מונפשות ועוד.
רק דגמים של העט הפועלים על סוללה (או קבל-על) יכללו גם תכונות בלוטות' המאפשרות פקודות מרחוק.
עט ה-S Pen מגיע עם טכנולוגיית קלט אקטיבית של חברת Wacom המוטמעת מתחת למסך המכשיר, המספקת רמות שונות של רגישות ללחץ וקולטת את מיקום סמן העט על המסך בדיוק מרבי.
עיצוב העט שונה מדור לדור, והוא לרוב ישלים את קו העיצוב של המכשיר איתו הוא מגיע, על מנת להתאים את המראה הכללי של המכשיר והאביזרים המגיעים איתו.
הדבר נכון לגודל, הצבע ואפילו החומר ממנו עשוי העט.
כמו כן פותחו בו פתרונות לבעיות שצצו עם הזמן, כמו תיקון מנגנון הקפיץ ומבנה התושבת על מנת למנוע מהעט להיתקע בהכנסתו לתושבת בצורה הפוכה.
על צדו של העט נמצא כפתור שנועד להפעלת תכונות שונות ומחוות מיוחדות שפותחו באופן ייעודי לעט בתוכנת המערכת במכשיר שאליו הוא מצורף, כמו מצב "מחק" בעת שרטוט בתזכיר או פקודות אוויר.
לרוב אופן הפעלת התכונה הוא בביצוע לחיצה בודדת, לחיצה כפולה, או לחיצה ארוכה תוך מחווה על המסך או באוויר.
תצוגת אוויר, תכונה שנוספה החל מהדור השני ב־2012, מאפשרת למשתמש לצפות בתצוגה מקדימה של תוכן על ידי ריחוף העט מעליו, בדומה לתכונת חלון הפופ אפ בריחוף עכבר במחשבים שולחניים.
כמו כן הוא מאפשר לגלול בריחוף סמוך לחלקו העליון או התחתון של המסך ברוב היישומים.
בין התכנים התומכים בתצוגת אוויר:
תווית מידע על כפתורים ביישומי מערכת
קישורים לאתרי אינטרנט (ביישום "Internet" של סמסונג בלבד)
תפריט פקודות האוויר מאפשר למשתמש לגשת במהירות לכלים וקיצורי דרך המותאמים לשימוש עם העט, כמו כתיבת הערה, צילום חלק מהמסך, כתיבה על המסך, חיפוש, תרגום טקסט, זכוכית מגדלת ויישומים נוספים.
ניתן להגדיר שהתפריט ייפתח בעט שליפת העט מהמכשיר, או לפתוח אותו בעזרת לחיצה על כפתור הצד של העט כאשר הוא קרוב למסך.
פעולות אוויר מאפשרות למשתמש לבצע מרחוק משימות במכשיר בעזרת לחיצה על כפתור הצד בעט, לעיתים תוך מחווה באוויר (בדגמים החדשים יותר) המפעילה פקודה בהתאם ליישום הפתוח במכשיר.
ניתן אף להתאים אישית לחיצות כפתור ומחוות בהגדרות על מנת לפתוח יישומים ולבצע פעולות כמו חזרה לדף הבית, חזרה אחורה, יישומים אחרונים, כתיבה על המסך ועוד.
בין היישומים התומכים בפעולות אוויר:
גלריה - הצגת תמונות וסרטונים ומעבר ביניהם מרחוק
מצלמה - צילום תמונה או סרטון, זום, מעבר בין מצבים
מדיה - הפעלת/עצירת מדיה, העברה לקודם/הבא, שליטה בעוצמת השמע
דפדפן ("Internet" של סמסונג בלבד) - חזרה אחורה, גלילה, רענון
PowerPoint - הצגת מצגת והעברת שקופיות
עוד בדורות הראשונים סמסונג הצטיינה בהפיכת כתב היד לטקסט במגוון רחב של שפות (כולל תמיכה מלאה בעברית).
כיום התכונה משולבת ב"Note" (היישום לכתיבת הערות), בתוך מקלדת המכשיר עצמה וניתן אף לכתוב עם העט בתוך שדה טקסט באתרים באינטרנט או ביישומים.
ה-S Pen נטען כל עוד הוא נמצא בתוך התושבת שלו במכשיר.
הוא מקבל את הספק החשמל מסוללת המכשיר עצמו, אך עקב צריכת החשמל הנמוכה שלו הדבר אינו מורגש בשימוש רגיל המכשיר.
עם כל דגם שיצא במהלך הזמן, שונה אופי הטעינה, סוג וקיבולת הסוללה, כך שבחלק מהדגמים מדובר בקבל-על במקום בסוללת היוני ליתיום הרגילה.
אמנם זמן השימוש הרציף בעט התקצר אך לוקחות לו שניות ספורות להגיע לטעינה מלאה.
כך ב-S Pen של הנוט 9 לדוגמה, העט יגיע לטעינה מלאה בתוך 40 שניות.
עט ה-S Pen נחשף לראשונה בהשקת המכשיר הראשון בסדרת גלקסי נוט, הפאבלט הראשון של סמסונג, ב־2011. טכנולוגיית הקלט האקטיבית של הדור הראשון סיפקה מעל 200 רמות של רגישות ללחץ.
הדור השני של S Pen ששווק יחד עם גלקסי נוט II עבה מעט יותר מאשר בגלקסי נוט המקורי, ונוספה בו תכונה בשם "Air View" (תצוגת אוויר).
טכנולוגיית הקלט האקטיבית שלו סיפקה 1024 רמות של רגישות ללחץ.
בניגוד לדור השני, כפתורי המגע בחלקו התחתון של ה-גלקסי נוט 3 ליישומים אחרונים וחזרה אחורה תמכו בשימוש בעט.
עם השקת הגלקסי נוט 5 צצה בעיה חדשה; כאשר מכניסים את העט לתושבת שלו במכשיר בצורה הפוכה, העט יכול להיתקע בתוך התושבת בנוסף לפגיעה אפשרית במנגנון הפנימי של העט.
סמסונג אז התייחסה באופן רשמי לעניין והמליצה לעיין בתשומת לב באזהרות בחוברת היצרן.
בגלקסי נוט 7, מערכת ההפעלה כללה כמה כלים חדשים התומכים בעט ה-S Pen, בתוכם תרגום טקסט, זכוכית מגדלת למסך וכלי הקלטת ויצירת GIF.
בנוסף, תוקנה הבעיה מהגלקסי נוט 5, ונחסמה האפשרות להכניס את העט למכשיר הפוך.
כמו כן, חבילת היישומים הישנה ללקיחת הערות אוחדה ליישום אחד תחת השם "Samsung Notes".
עם הגלקסי נוט 8 ב־2017, הוצגו תכונות נוספות, כולל "הודעות חיות" - קובצי GIF מונפשים קצרים משרבוט הערות בכתב יד בשילוב אימוג'ים.
בנוסף, משתמשים יכולים לשלוף את ה-S Pen מהמכשיר כאשר המסך כבוי ולכתוב באופן מיידי הערות על המסך באמצעות "תזכיר מסך כבוי", בעקבות פיתוח תצוגת ה-"Always-on" המאפשרת להציג תמיד מידע כמו תאריך ושעה, התראות ומדיה על רקע שחור תוך חיסכון בסוללת המכשיר.
החל מהגלקסי נוט 9, ל-S Pen נוספו פעולות אוויר, הכוללות לחיצה על כפתור העט או מחוות תנועות באוויר כדי לבצע משימות מסוימות מרחוק.
בגלקסי נוט 10, העט מיוצר כמקשת פלסטיק אחת במקום שני חלקי פלסטיק מורכבים יחד כמו בנוט 9, ומציע תכונות מתקדמות יותר, כמו שינוי מצבי המצלמה מרחוק באמצעות העט או המרת כתב-יד לקובץ וורד.
כמו כן משמש גם ל"דפדוף" באוויר ללא צורך במגע במסך.
ה-S Pen בגלקסי נוט 20 כולל זמן תגובה מהיר יותר וחיי סוללה ארוכים יותר מדגמים קודמים.
ב־2022 מוזגה סדרת הנוט לתוך סדרת ה-S תחת השם "אולטרה", מה שהפך את הגלקסי S22 אולטרה למכשיר הראשון מסדרת ה-S הכולל S Pen מובנה, מאפיין סימן היכר של סדרת הנוט.
בדור זה העט מספק זמן תגובה משופר של 2.8 מילי-שניות, ביחס ל-26 מילי-שניות בנוט 20 ו-9 מילי-שניות בנוט 20 אולטרה ו-S21 אולטרה.
בשנת 2024 עם הוצאת מכשירי הגלקסי S24 שולבו תכונות בינה מלאכותית (AI) של סמסונג וגוגל בשימוש עם העט בדגם האולטרה, כמו סיכום ותרגום טקסט, ניסוח הודעות, עריכת תמונות ויכולת חיפוש התמונות של גוגל, "Circle to Search" (להקיף על מנת לחפש) שמאפשרת להקיף פריטים ומקומות ישירות מהמסך ולחפש אותם בפעולה פשוטה.
עט ה-S Pen הרגיל הוא העט שמגיע מצורף למכשירים מדגם האולטרה (לשעבר נוט) ולטאבלטים נבחרים של סמסונג.
הוא מפותח ומעוצב מעט שונה עם כל דגם שיוצא, אך שומר על קווים מנחים ברורים - גוף העט מדמה עט כתיבה ועליו כפתור צד, מנגנון שליפה בחלקו האחורי (היכן שממוקם המחק בעיפרון) וקצה מגע רגיש ללחץ מקדימה.
בשנת 2021, כאשר סמסונג החליטה לסגור את סדרת הגלקסי נוט לאלתר ולמזג אותה לסדרת ה-S, היא ניסתה לבחון את האפשרות ולהוציא את הגלקסי S21 אולטרה כשהוא תומך בעט אך זה אינו כלול עם המכשיר וללא תושבת ייעודית בתוכו.
במקביל, היא הציגה שני דגמים של עטים שנמכרו בנפרד - את ה-S Pen וה-S Pen פרו, והציעה חבילות שונות הכוללות כיסוי למכשיר עם מקום ייעודי בנוסף לעט עצמו.
ניתן להניח שהמהלך לא הניב את התוצאה הצפויה, שכן שנה לאחר מכן מכשיר הגלקסי S22 אולטרה וגם הדגמים הבאים אחריו כן נמכרו עם העט בתוכם.
ה-S Pen (הרגיל) שסמסונג מכרה בנפרד עבור הגלקסי S21 אולטרה מעוצב כמו גרסת הפרו אך רק מעט גדול יותר מאלה שנכללו עד כה במכשירים מסדרת הנוט.
מכיוון שאינו פועל על סוללה, כולל רק תכונות מגע בסיסיות וכפתור צד.
ה-S Pen פרו תומך בכל התכונות שה-S Pen המצורף למכשירים השונים תמך בהן עד כה, כמו פעולות ופקודות אוויר, מחוות ועוד.
הוא העט היחיד של סמסונג שפועל על סוללת ליתיום־פולימר , וכן היחיד שמגיע עם שני כפתורים בצדו - כפתור ה-S Pen הרגיל לפעולות, וכפתור צימוד המיועד להתחבר למכשירים השונים התומכים (בדומה לכפתור הבלוטות' על רמקולים ניידים).
שנהדגםאורךרוחבמשקלקוטר קצהסוללהתמיכה2021S Pen13 ס"מ5.8 מ"מ9 גרם0.7 מ"מללאמגע בלבדS Pen פרו17.1 ס"מ8.9 מ"מ13.8 גרם0.7 מ"מליתיום פולימר, 30mAhמגע ותכונות בלוטות'
החל מהגלקסי Z פולד 3 שיצא בשנת 2021, סמסונג החלה לשלב תמיכה ב-S Pen במכשירי "פולד" המתקפלים שלה.
בדומה ל-S-Pen פרו, היא הוציאה במקביל לכל דגם גרסת S Pen הניתנת לרכישה בנפרד, תחת השם S Pen Fold Edition (גרסת הפולד).
העט נתמך רק במסך הראשי הגדול, כשהמכשיר במצב פתוח, שכן במסך החיצוני לא שולבה טכנולוגיית קלט לעט מתחת למסך.
דגמי ה־S-Pen פולד אדישן שונים מעט בעיצוב עם כל דגם שיוצא, אך ללא שינוי מהותי בדרך הפעולה שלהם.
הם אינם כוללים סוללה ולכן כל תכונות הבלוטות' לא נתמכות.
עקב דרישות המקום של מנגנון הקיפול, במכשיר אין תושבת ייעודית לעט.
לכן, בדומה לגלקסי S21 אולטרה, סמסונג מציעה חבילות שונות הכוללות את העט וכיסוי למכשיר עם מקום ייעודי מובנה.
בשנת 2023 סמסונג השיקה את ה-S Pen Creator Edition (גרסת היוצרים), עט המיועד לשוק מצומצם יותר של אמנים ויוצרים המעוניינים ליצור עם העט יצירות, ציורים ושרטוטים במכשיר.
סמסונג עיצבו את העט כך שדומה בצורתו ל־S-Pen שמגיע עם הטאבלטים של סמסונג, אך גופו בצבע לבן בעוד כפתור הצד וקצהו האחורי צבועים בכסף.
הוא מגיע עם תמיכה משופרת בהטיית העט בזמן ציור, כשקצה העט מעט עבה מהרגיל.
העט נתמך בכל מכשירי הגלקסי מדור הנוט 10 ומעלה התומכים בעטי S Pen, בטאבלטים ומחשבים התומכים בעטי S Pen, אך לא במכשירי הגלקסי Z פולד המתקפלים של החברה.
שנהדגםאורךרוחבמשקלקוטר קצהסוללהתמיכה2023S Pen Creator Edition15.3 ס"מ9.1 מ"מ10.5 גרם1.6 מ"מללאמגע בלבד
SageTV היא תוכנת PVR ל-HTPC המשמשת להקלטה של שידורי טלוויזיה והצגה שלהם.
התוכנה תומכת בניגון שירים, סרטים ותמונות.
תוכנה זו תומכת בהקלטה מתוכננת לפי שם התוכנית או לפי זמן השידור בעזרת לוח שידורים אלקטרוני המתעדכן דרך האינטרנט.
בנוסף יש לה מספר תוכנות לקוח שמטרתן להציג תוכן במחשב אחר באותה רשת, באינטרנט או ביחידה קטנה המתחברת לרשת הנקראת MVP - קופסה להזרמת מדיה דיגיטלית לסלון.
התוכנה עובדת עם כרטיסי הקלטה כמו PVR-150 ועם IR-BLASTER שתפקידו להחליף ערוצים בעת הפעלה להקלטה מתוכננת.
Sahara הוא אלבומה הראשון של הלהקה הישראלית אורפנד לנד.
האלבום יצא לאור בשנת 1994. בשנת 2002 האלבום יצא בהוצאה מחודשת בתוספת שלושה שירי בונוס.
יוסי סאסי - גיטרה מובילה, עוד
מתי סוטיצקי - גיטרת קצב
איציק לוי - קלידים, סמפלר, פסנתר
הדס סאסי - שירה נשית
בית הכנסת "נווה ישראל" - קולות רקע
אמירה סלאח - שירה בערבית
מוזיקאי בלתי ידוע בשם "Vovin" - גיטרות
הוקלט באולפני "סיגמא", תל אביב, ישראל, יוני 1994.
הופק על ידי אורפנד לנד.
התמונה על עטיפת האלבום היא של המסגד הכחול באיסטנבול, טורקיה.
Safe Trip Home (בעברית: טיול בטוח הביתה) הוא אלבומה השלישי של דיידו.
בסוף אוקטובר 2008, הודלף לאתר הבית של דיידו שיר אחר שיר עד לתאריך שחרורו הרשמי באנגליה ב-17 בנובמבר 2008.
האלבום יצא בארצות הברית ב-18 בנובמבר, ולאחר מכן בעולם כולו.
עטיפת האלבום נבחרה על ידי דיידו ממאגר נאס"א והיא תמונה חופשית לשימוש בארצות הברית.
בתמונה האסטרונאוט ברוס מק'קנדלס מרחף בחלל במהלך משימת מעבורת החלל STS-41-B.
למרות שהתמונה חופשייה לשימוש, נתבעה דיידו בגין שימוש בתמונה על ידי האסטרונאוט.
התביעה הייתה לא על הפרת זכויות יוצרים של התמונה אלא על שימוש בדמותו ללא רשותו.
דיידו שילבה באלבום שירים המתארים ככלל - מסע.
בצאת האלבום, דיידו החלה בפרויקט עולמי לצילום קליפים לאלבום.
הפרויקט בחן אלפי קליפים מרחבי העולם ששיקפו את הוואי השיר מהאלבום אותו בחרו לייצג.
הקליפים הנבחרים מהערים נזרה, מומבאי, לונדון, צפון אנגליה, בנגקוק, ריו דה ז'ניירו, קטלינס, הפכו לקליפים רשמיים של האלבום.
השיר Let's Do the Things We Normally" Do", מצטט את השיר "האיש מאחורי הטייל", שיר מהפכני אירי שנכתב על ידי פדי מק-גייגן.
השיר הקורא לשחרור אירלנד הצפונית מאנגליה.
השיר זכה לביקורות סוערות ואף לביקורת חריפה של הפרלמנט האירי.
במהלך הכנת האלבום אביה של דיידו נפטר.
העבודה על האלבום הושהתה למספר חודשים שלאחריהם כתבה דיידו את השירים "Grafton Street" ו-"The Day Before the Day".
שני השירים הוקדשו לזכרו של אביה.
האלבום מציג שיתופי פעולה עם ג'ון בריאון, בריאן אנו, רולו, וסיטיזן קופ והורכב במשך כ-3 שנים בארצות הברית ובאנגליה.
דיידו מספרת בריאיון סטודיו כי קטעים רבים משירי האלבום הוקלטו בהקלטה ביתית "בארונות" וב-"מטבח ביתה".
בסרטון המקדם את האלבום, מתארים בריאן אנו ו-ג'ון את איכויות העבודה של דיידו על האלבום, שבו ניגנה על רוב הכלים האינסטרומנטליים.
הרכבת השירים כללה קטעים קלאסיים ותזמורת נגנים.
בין כלי הנגינה יוצאי הדופן באלבום דיג'רידו (didgeridoo), תוף מרים, סדרת פעמונים, חלילית (Grafton street).סגנונות השירים ניחנים בגוון פופ, אלקטרוני, ברזילאי, אירי וקלאסי.
הסגנון המוזיקלי המגוון העניק לבסוף לאלבום את שמו Safe Trip Home.
מחיר ההשקעה באלבום בקירוב כ-מיליון וחצי דולר עקב התשלום למפיקים וליועצים.
לאלבום היו שתי הופעות בכורה פרטיות במקומות "סודיים" באנגליה וב-סן פרנסיסקו בארצות הברית.
האלבום קודם באמצעות הופעות בודדות לשיר Don't believe in love בתוכניות Talk show ברחבי ארצות הברית ובאירופה.
האלבום הוא בין 44 הנמכרים ביותר לשנת 2008 בעולם כולו.
(בתרגום חופשי: בטיחות אחרונה לכול) הוא סרט אילם קומי-רומנטי משנת 1923 בכיכובו של הרולד לויד.
בסצנת הסיום של הסרט נתלה לויד על מחוגו של שעון במגדל גבוה מעל רחוב סואן, סיטואציה שהפכה לאחת התמונות הידועות ביותר מעידן הסרט האילם.
הסרט היווה הצלחה קופתית וביקורתית, והוא ביסס את מעמדו של לויד כאחת מהדמויות הבולטות בראשיתו של הקולנוע.
זהו סרטו הראשון של לויד באורך מלא.
הוא צולם בלוס אנג'לס בקיץ 1922.
שמו של הסרט הוא משחק מילים הרומז לביטוי "בטיחות קודמת לכול" ("Safety first!"), שמורה לנהוג בזהירות ובבטחה כדי להימנע מתאונות.
בסרט ביצע לויד פעלולים מסוכנים בכוחות עצמו, לרבות סצנת הסיום בה טיפס על מגדל בן 12 קומות, וזאת על אף שאיבד שתי אצבעות כשביצע פעלול בסרטו Haunted Spooks ארבע שנים קודם לכן (1919).
לויד שימר את הסרט היטב, אך לפחות עד שנת 2005, שבה יצא מארז DVD מסרטיו של לויד הכולל את הסרט, הוא כמעט שלא שודר או הוקרן.
רוג'ר איברט, בכתבה מ-2005, מעיר על הסצנה המפורסמת שבה נתלה לויד על השעון, כי "מוזר שהיא מופיעה דווקא בסרט שקומץ כה קטן צפה בו".
דמותו של לויד נקראת "The Boy" ("הבן"), בן כפר שעוזב את אהובתו, "The Girl" ("הבת"; בגילומה של מילדרד דייוויס - Mildred Davis, שהייתה לאחר מכן לאשתו של לויד), ועובר לעיר הגדולה במטרה להתעשר.
הוא מוצא עבודה כקופאי בכלבו גדול, אך משקר לאהובתו במכתביו: הוא מספר לה כי השיג עבודה כבעלים של הכלבו, ואת כספו הוא מבזבז על מתנות יוקרה.
שותפו לדירה, "The Pal" ("החבר"; ביל סתורת'ר - Bill Strother), מתפרנס מביצוע פעלולים מרשימים ומטיפוס על בניינים (כמו מקור פרנסתו של סתורת'ר במציאות).
כאשר מנהל הכלבו שלו מציע ל"בן" אלף דולר אם יצליח לארגן גימיק פרסומי לפרסום הכלבו, הוא משכנע את שותפו לדירה לטפס על בניין הכלבו, בן 12 הקומות, ולהתחלק איתו בפרס שהובטח.
אולם, ביום שבו אמור היה "החבר" לטפס על הבניין, הוא נאלץ להימלט מ"החוק" ("The Law"; נח יאנג - Noah Young), וכך נאלץ "הבן" לבצע את הטיפוס המסוכן בכוחות עצמו.
הוא מתגבר על שלל קשיים ומטפס עוד ועוד, עד אשר הוא נתלה ממחוגו של שעון במרומי המגדל, בסצנת הסיום הזכורה.
Saints Row (בעברית: שורת הקדושים) הוא משחק פעולה המתרחש בעולם פתוח אשר פותח על ידי Volition והוצא לאור על ידי THQ.
המשחק מתרחש בעיר סטילווטר (Saint's Row 1-2), עיר בדיונית המבוססת על העיר לוס אנג'לס שבקליפורניה.
המשחק מתחיל עם פרוטגוניסט ללא שם שנתפס במלחמה של שלוש כנופיות יריבות.
הוא ניצל בידי ג'וליוס ליטל וטרוי בראדשאו, אשר מנהיגים את 3rd Street Saints, כנופיית רחוב המוטלת לשים קץ למלחמת הכנופיות שפגע אנושות ברחובות של סטילווטר.
הגיבור הראשי עוקב אחר המסע, ומסייע לכנופיה להפיל את הכנופיות האחרות, הם מקבלים שליטה מלאה על העיר.
סטילווטר נשלטת בעיקר על ידי ארבע כנופיות:
החבורה שבה הצטרפה הדמות הראשית מונהגת בידי ג'וליוס ליטל, צבע הכנופיה הוא סגול והיא מנוהלת בידי כל גזע של בן אדם.
הכנופיה מתמחה במלחמת כנופיות, בניסיון להחזיר את העיר מפני כנופיות אחרות ולהשיב את השלום.
3rd Street Saints מובלים בידי ג'וליוס ליטל (קית' דייוויד) וסגניו ג'וני גאט (דניאל דיי קים), דקסטר "דקס" ג'קסון (JAQ) וטרוי בראדשאו (מייקל רפפורט).
לין (טיה קארר) עובדת ומרגלת אחר אחת הכנופיות היריבות, Westside Rollerz, ואיישה (סיי סמית') היא זמרת שהגיעה משכונת "שורת הקדושים" שבה שולטת כנופיית הקדושים, אך היא גם עובדת בשביל
הכנופיה היריבה, Vice Kings, והיא גם חברה של ג'וני גאט.
הקדושים מתחילים את פעילותם בכנסייה נטושה בצד המזרחי של העיר.
צבע לבושם של הקדושים הוא סגול וסמלם הוא פלר דה ליס זהוב.
ישנן 9 משימות של הקדושים במשחק.
בנג'מין קינג (מייקל קלארק דאנקן) הקים את כנופיית מלכי המשנה בגני סאניוואל ובמחוז הפרויקטים בסטילווטר כדי לאזן כוחות עם ה- Los Carnales.
כנופיה זו מורכבת בעיקר מאפרו - אמריקאים ומיעוט של לבנים.
וורן ויליאמס (אוגי בנקס) ואנטוני "טוני" גרין (טרנס "טי.סי." קרסון) הם סגניו של בנג'מין קינג, ביחד עם חברתו של טוני, טניה וינטרס (מילה קוניס) שעובדת בבית הבושת של הכנופיה.
מלכי המשנה מסרבים למכור סמים, כדי שבנג'מין קינג לא יאבד את הקשרים הפוליטיים עם המשטרה וראש העיר, ריצ'רד היוגס.
מלכי המשנה מבוססת באופן רופף על אחת מהכנופיות בשיקגו, לורדי המשנה והמלכים הלטיניים.
צבע לבושם של מלכי המשנה הוא צהוב וסמלם הוא כתר בצבע זהב.
ישנן 11 משימות עבור מלכי המשנה.
כנופיה זו מורכבת בעיקר לטינים, לרוב מדומיניקנים וקולומביאנים, ומיעוט של לבנים, הקרנלס מתמחים בסחר כלי נשק וסמים.
אלחנדרו לופז הקים את הכנופיה.
הקטור לופז (ז'ואכים דה אלמדה) מנהיג את הכנופיה בעוד שאחיו אנג'לו לופז (פרדי רודריגז) הוא יד ימינו.
ויקטור רודריגז (פיליפ אנטוני רודריגז) הוא האוכף/שומר ראש הראשי של הקטור, ויקטור מזכיר את אנטוני גרין, האוכף של מלכי המשנה כיוון ששניהם חזקים ומסוגלים להישאר בחיים גם אחרי יריות רבות.
לוז אוולוס (אנדראה זפרה) היא חברתו של אנג'לו והופיעה בשני המשחקים, פעם ראשונה כחברתו של אנג'לו ובפעם השנייה כסוחרת סמים העובדת בשביל הקרטל הקולומביאני.
מנואל אורחוולה (קרלוס פרו) חבר הקרטל הקולומביאני ובעל ברית של הקרנלס, לאחר מותו של הקטור הוא בוגד באנג'לו ועוזר ל-Saints להשתלט על השטחים של הקרנלס.
חברי כנופיית ה-Saints מרבים להתבלבל בשם של הכנופיה ההיספנית, כי Los Carnales זה בספרדית "האחווה" והם אומרים The Los Carnales.רק דקס מבטא את שמם נכון.
ג'וני גאט: לכאורה נהרג בהתרסקות מטוס במשחק השלישי, אך במשחק הרביעי התברר כי שרד.
ג'וליוס ליטל: נרצח במשחק השני על ידי השחקן בשל בגידתו בכנופיה ובניסיון לרצוח את השחקן.
ישנן שמועות שחוסל על ידי סוכנים של אולטור.
איישה: נרצחה במשחק השני על ידי הרונין.
לין: נרצחה על ידי ויליאם שארפ במשחק הראשון.
בנג'מין קינג: מנהיג הכנופיה, לאחר מכן עוזב את הכנופיה שלאחר שטניה ווורן בוגדים בו, חבר ותיק של ג'וליוס.
טניה וינטרס: נורתה על ידי בנג'מין קינג, ג'וני גאט והשחקן, ונפלה למותה מהבניין.
טוני גרין: נורה למוות על ידי השחקן.
וורן ויליאמס: נרצח על ידי בנג'מין קינג והשחקן בדרייב ביי.
אלחנדרו לופז: מנהיג הכנופיה לפני מאורעות המשחק הראשון, אביהם של הקטור ואנג'לו.
הקטור לופז: נורה למוות על ידי השחקן.
אנג'לו לופז: נהרג בהתפוצצות מטוס.
ויקטור רודריגז: נהרג על ידי השחקן בעודו נשרף בחיים.
לוז אוולוס: אלמנתו של אנג'לו: עדיין בחיים.
מנואל אורחוולה: חבר בקרטל הקולומביאני ובעל ברית של הכנופיה.
ג'וזף פרייס: מנהיג הכנופיה, נהג מרוצים מסוכן עם הרבה פוטנציאל.
ויליאם שארפ: בכיר בכנופיה ודודו של ג'וזף פרייס.
שארפ מספק תמיכה כלכלית לכנופיה.
דוני: המכונאי הראשי של הכנופיה וחבר מאוד טוב של ג'וזף פרייס.
דוני אינו מתעסק בפעולות האלימות שמבצעת הכנופיה ומעדיף ולעבוד בבית חרושת שלו.
ג'יין ולדראמה: כתבת חדשות שהתחברה לשחקן, מופיע גם במשחק השני.
טוביאס: סוחר סמים שבשבילו עובד השחקן כדי להשיג כבוד.
ריצ'רד היוס: ראש העיר של סטילווטר שנבחר בסוף המשחק לאחר שהשחקן חיסל את מתחרו מרשל וינסלו.
בסוף המשחק מנסה להרוג את השחקן אך לבסוף מוצא את מותו כשהיאכטה שלו מתפוצצת לרסיסים.
מרשל וינסלו: ראש העיר של סטילווטר, לקראת סוף המשחק השחקן מחויב לחסל אותו ולאחר חיסולו היוס תופס את מקומו.
צ'יף מונרו: קצין מושחת במשטרת סטילווטר.
שיתף פעולה עם מלכי המשנה ולאחר מכן עבד בשביל ריצ'רד היוס.
מר וונג (וונג שנג טיי): איש עסקים סיני קשיש בעל כנופיה סינית קטנה בעיר.
השחקן עובד בשבילו כרוצח שכיר.
סטפן: בעל של חנות בגדים והסטייליסט האישי של טניה וינטרס.
Sad Day For Puppets (סאד דיי פור פאפטס, בתרגום לעברית: יום עצוב לבובות) היא להקת אינדי שוודית שנוסדה ב-2006 בסטוקהולם.
מאז יציאת אלבום הבכורה של הלהקה Unknown Colors ב-2008 נוצרה התעניינות הדרגתית אך עולה בלהקה גם מחוץ לתחומי שוודיה.
Sad Day For Puppets ערכו סיבוב הופעות ביפן ובאירופה וחיממו להקות אחרות ובהן את MGMT.
אלבומם השני, Pale Silver & Shiny Gold, יצא בספטמבר 2010.
הלהקה מוחתמת בחברת HaHa FONOGRAM השוודית ושיריה יוצאים ביפן, ארצות הברית ואירופה.
הלהקה הוציאה ארבעה סינגלים ושני מיני אלבומים.
Sad but True (עצוב אבל נכון) הוא שירה של להקת ההבי מטאל האמריקאית, מטאליקה.
הסינגל יצא לאור בפברואר, 1993 כסינגל החמישי והאחרון מאלבומה החמישי הקרוי על שמה של הלהקה (ידוע גם כאלבום השחור).
הווידאו קליפ לשיר יצא לאור באוקטובר 1992.
השיר הגיע למקום הראשון בפינלנד.
"Sad But True", הוא שיר כבד, בעל מנגינה קודרת ואיטי.
Saipa Quick (בפרסית: کوییک) היא מכונית משפחתית בתצורת האצ'בק 5 דלתות, מתוצרת יצרנית הרכב האיראנית SAIPA (שם מלא: "Saipa Motor Corporation") אשר מיוצרת מנובמבר 2017 ועד היום.
בסוף דצמבר 2017 פרסם השבועון "AzerNEWS" היוצא לאור באזרבייג'ן, כי דגמי "Saipa Quick" מתוכננים לייצוא ללבנון.
Safeguards Transporter (קרויה: SGT) היא משאית מסוג סמי-טריילר אשר פותחה ועוצבה בארצות הברית על ידי "מעבדות לאומיות סנדיה" Sandia National Laboratories באמצעות יצרנית המשאיות Peterbilt , עבור "המינהל לביטחון לאומי גרעיני" (NNSA) הכפופה למחלקת האנרגיה של ארצות הברית.
מטרת פיתוח דגם ה-"Safeguards Transporter" הוא להוביל בבטחה נשק גרעיני.
לבסיס שלדת הרכב של דגם ה-"Safeguards Transporter" הורכבו 18 צמיגים.
בעוד שמספר של מובילים אמצעי הגנה לא פורסם, בשנת 2006 הכריזה "NNSA" שמטרתה להגדיל את הצי ל-37 יחידות.
בדגם ה-"Safeguards Transporter" קבינה כפולה, להסעת מספר מאבטחים.
בזמן נסיעה הדגם מלווה במספר רכבי ביטחון.
"Safe & Sound" (בעברית: "בטוחה ומוגנת" או "בריאה ושלמה") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, בהשתתפות דה סיביל וורס, מתוך פסקול הסרט "משחקי הרעב" (2012).
השיר יצא לאור ב-26 בדצמבר 2011, על ידי חברת התקליטים ביג משין רקורדס, כסינגל שיווקי רשמי מתוך הפסקול.
השיר נכתב על ידי סוויפט עצמה, ג'וי ויליאמס, ג'ון פול וייט וטי בון ברנט, אותו כתבו במשך שעתיים והוא הופק על ידי ברנט גם כן.
מבחינה מוזיקלית הוא משלב סוגות מוזיקליות כמו פולק וקאנטרי אלטרנטיבי.
לאחר שיצא בפורמט של הורדה דיגיטלית, הוא נשלח לרדיו להיטים עכשוויים בבריטניה.
הוא זכה לשבחים רבים מטעם מבקרי המוזיקה, שציינו לשבח את "קולה העוצמתי של סוויפט, את פשטות המוזיקה ואת מילות השיר", וחלקם כינו אותו כ"קאמבק מבורך" של הזמרת.
השיר הגיע למקום ה-30 במצעד הבילבורד הוט 100.
השיר נכתב על ידי טיילור סוויפט, ג'וי ויליאמס, ג'ון פול וייט וטי בון ברנט.
בקיץ 2011, חברת ההפקות ליונס גייט אנטרטיינמנט דרשה מברנט לכתוב שירים עבור הפסקול, The Hunger Games: Songs from District 12 and Beyond, ובעקבות כך ברנט החל לחשוב על אמנים שישתתפו בפסקול וביניהם חשב על סוויפט ודה סיביל וורס עצמם.
בסתיו 2011, ברנט וצוות ההפקה, כמו גם סוויפט ודה סיביל וורס, הגיעו לביתו של ברנט בלוס אנג'לס כדי לכתוב את המילים לשיר.
אחרי שעתיים כתיבת השיר הסתיימה.
סוופט דיברה על היום של כתיבת השיר והצהירה כי: "דה סיביל וורס היו בהופעה באותו הלילה בלוס אנג'לס, אז הם רצו ממש להיפגש בבית של ברנט.
יש כל כך הרבה דברים שהוא יכול היה לעשות בהפקה כדי להפוך את השיר הזה לגדול יותר ווקאלית, אבל אני חושבת שייתכן שזו הייתה טעות.
מבחינתי להשאיר את השיר כשיר ערש זה מבריק".
ב-22 בדצמבר סוויפט פרסמה את מילות השיר בחשבון הטוויטר שלה וארבעה ימים לאחר מכן השיר הופץ באופן רשמי.
השיר נחשב לשינוי מוזיקלי של סוויפט מכיוון שהוא לא מכיל מוזיקת קאנטרי פופ בדומה לשירים קודמים שלה.
מבחינה מוזיקלית, "Safe & Sound" הוא שיר פולק וקאנטרי אלטרנטיבי.
ברולינג סטון דובר על סוגת הקאנטרי האלטרנטיבי שהשיר לטענתם מכיל.
הוא נכתב בסולם סול מז'ור והולחן בקצב של 72 פעימות בדקה.
קולה של סוויפט משתרע בין סולם G3 ל-D5.
בשיר יש שילוב של גיטרה אקוסטית ומבחינה לירית על פי סוויפט, הנושא של "Safe & Sound" מייצג את "האמפתיה והחמלה שקטניס אוורדין חשה כלפי רו, פיטה מלארק ופרימרוז "פְּרִים" אוורדין בחלקים שונים של משחקי הרעב".
מילותיו לפי Genius עוסקות בקטעים מתוך הסרט, תוך ששתי השורות הראשונות בו, עוסקות באחת מהסצנות הראשונות בספר של "משחקי הרעב".
הווידאו קליפ של השיר בוים על ידי פיליפ אנדלמן והוקרן בבכורה עולמית ב-13 בפברואר 2012 בשעה 19:54 ב-MTV.
נכון לאוגוסט 2020 מונה הצפיות שלו עומד על למעלה מ-170 מיליון צפיות ביוטיוב.
חלקים מהקליפ צולמו בבית קברות כאשר באחת מהסצנות נראית סוויפט יושבת ליד קבר של זוג שנפטר בשנת 1853. הוא נחשב לקליפ ה-25 הנצפה ביותר של סוויפט, ולאחד מהקליפים הנצפים ביותר בשנת 2012.
הקליפ מציג את סוויפט, הולכת יחפה דרך יער בווטרטאון, טנסי, כשהיא לובשת שמלה לבנה ארוכה.
במקביל ישנה סצנה בה היא ודה סיביל וורס יושבים מול קמין בתוך בית קוטג' ושרים את השיר.
הקליפ מכיל גם סצנות המתייחסות לסרט "משחקי הרעב", ואחת מהן מציגה את סוויפט ודה סיביל וורס כשהם מוצאים סיכת עורבני חקיין.
"Safe & Sound" ספג שבחים בכל העולם מטעם מבקרי המוזיקה.
ג'ודי רוזן מרולינג סטון העניק לו ציון של 4 כוכבים מתוך 5 בסך הכול, כשהוא מכנה אותו כ"בלדה היפה ביותר שלה".
הת'ר פארס מ-AllMusic בחרה בשיר כאחד מהשירים הטובים ביותר מתוך הפסקול.
באתר Idolator שיבחו את השיר וכינו אותו כ"עוצר נשימה".
ג'ייסון ליפשוטז מבילבורד הפנה ביקורת שלילית כלפי השיר, כאשר טען כי הוא לא "המנון" כמו שירים אחרים של הזמרת ושהוא נשמע "מתאמץ" אך שיבח את ההשתתפות של דה סיביל וורס בו.
דארך פראניץ' מאנטרטיינמנט ויקלי לא התרשם מהמילים ומהשירה של סוויפט.
הוא כתב כי השיר לא "מעניק תחושת ניצחון" כפי שהיה אמור להיות ושהוא נשמע כמו שיר "להלוויה" והוסיף שצלילי כלי ההקשה בו נשמעים כמו "חיילים שהולכים לאבדון".
כריסטופר ג'ון מוול סטריט ג'ורנל כתב כי לשיר יש "אווירה כפרית" אך הוא לא מרגיש כמו "שיר קאנטרי מיינסטרימי".
בשנת 2019 בביקורת נוספת שנכתבה באתר Idolator הכתב מייק ואס שיבח את ההפקה של השיר ובנוסף לכך, שיבח את הקול של סוויפט ואת מילות השיר וטען כי הוא היה צריך להיות להיט גדול יותר.
בטקס פרסי איגוד מוזיקת הקאנטרי לשנת 2012, "Safe & Sound" היה מועמד בקטגוריית "האירוע המוזיקלי של השנה".
הוא גם קיבל מועמדות לפרס המוזיקה של CMT בקטגוריית "שיתוף הפעולה של השנה".
השיר היה מועמד בקטגוריית "השיר המקורי הטוב ביותר" בטקס פרסי גלובוס הזהב ה-70 בשנת 2013, אך הפסיד ל-"Skyfall" של אדל.
בטקס פרסי גראמי ה-55 שהתקיים בשנת 2013, הוא קיבל מועמדות בקטגוריית "ביצוע הקאנטרי הטוב ביותר של צמד/להקה", אך הפסיד ל-"Pontoon" של ליטל ביג טאון, וזכה בקטגוריית "השיר הטוב ביותר שנכתב למדיה חזותית".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג49BuzzFeed167 השירים הטובים ביותר של טיילור סוויפט, לפי דירוג43NMEהשירים הטובים ביותר של טיילור סוויפט, לפי דירוג39Paste158 השירים הטובים ביותר של טיילור סוויפט, לפי דירוג35Vulture179 השירים הטובים ביותר של טיילור סוויפט, לפי דירוג32
במצעד השירים הדיגיטליים של בילבורד "Safe & Sound" הגיע למקום ה-19 ונמכר בלמעלה מ-136 אלף עותקים באותו השבוע בו יצא לאור.
במצעד הבילבורד הוט 100 הוא הגיע בשיאו למקום ה-30, אך בסופו של דבר הגיע למעמד פלטינה על מכירות של 1.9 מיליון עותקים.
לאחר מכן קיבל את תואר הפלטינה הכפולה.
בקנדה הוט 100 השיר הגיע בשיאו למקום ה-31. בשאר העולם הגיע למקום ה-28 במצעד הסינגלים האוסטרלי ושהה בו במשך שלושה שבועות.
בניו זילנד השיר זכה להצלחה רבה יותר כאשר הגיע בשיאו למקום ה-11 ונשאר במצעד חמישה שבועות.
במצעד הסינגלים הבריטי הגיע בשיאו למקום ה-67, ובמצעד 50 שירי הדאנס שבפולין הגיע למקום ה-44. בנוסף לכך, דורג במצעד השירים הבינלאומיים שבקוריאה הדרומית.
שנה טקס מועמדות תוצאה מקור 2012פרסי המוזיקה של CMT קליפ השנה שיתוף הפעולה של השנה פרסי איגוד מוזיקת הקאנטרי האירוע המוזיקלי של השנה 2013 פרסי גלובוס הזהבהשיר המקורי הטוב ביותר פרסי גראמיהשיר הטוב ביותר שנכתב למדיה חזותית ביצוע הקאנטרי הטוב ביותר של צמד/להקה
סוויפט הוסיפה את השיר לרשימת השירים של סיבוב ההופעות "Speak Now World Tour" החל מההופעות שהתקיימו באוסטרליה.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה 2×2,000,000הממלכה המאוחדת (BPI)כסף200,000 מכירות + הזרמת מדיה בלבד
אזורתאריך יציאהפורמטחברת תקליטיםמקור כלל העולם 26 בדצמבר 2011 הזרמת מוזיקה • הורדה דיגיטליתביג משין הממלכה המאוחדת 28 במרץ 2012 רדיו להיטים עכשוויים
Sad Girl (בעברית: ילדה עצובה) הוא המיני-אלבום הראשון של הזמרת-יוצרת האמריקאית סשה אלכס סלואן.
המיני-אלבום יצא לאור ב-18 באפריל 2018, על ידי חברת התקליטים RCA רקורדס.
מדינהתאריך יציאהפורמטחברת תקליטיםמקורעולם18 באפריל 2018הורדה דיגיטלית • סטרימינגRCA
"Sail" הוא סינגל שהוקלט על ידי הלהקה האמריקאית Awolnation.
השיר יצא לאור ב-8 בנובמבר 2010, על ידי חברת התקליטים Red Bull Records, במיני-אלבום "Back from earth", ובהמשך הוצג באלבום הבכורה שלהם Megalithic Symphony.
"Sail" הוא השיר המצליח ביותר מבחינה מסחרית של הלהקה עד כה.
הוא הופיע לראשונה במקום 89 במצעד הבילבורד הוט 100 של ארצות הברית בספטמבר 2011, ובילה 20 שבועות בטבלה לפני שנשר.
הסינגל נכנס מחדש להוט 100 כעבור שנה, והפך ללהיט רדום מסיבי והגיע לשיא חדש של מספר 17. "Sail" הוא השיר הראשון שטיפס לשיאו אחרי שנה ב-הוט 100.
"Sail" הוא שיר רוק אלקטרוני ורוק אלטרנטיבי.
הוידאו קליפ של "Sail" מתחיל כשהסולן של הלהקה אהרון ברונו רץ לבית.
הוא נכנס לבית בתחושה שברח מהאיום שבחוץ ואז הוא סוגר את התריסים.
לאחר מכן ברונו מוצא מכשיר הקלטה ומתחיל לשיר לתוכו.
הוא נכנס לשירותים ומביט במראה, עדיין שר.
אור ירוק נראה בבית, נראה שהוא סורק קסדת חלל וחליפת טיסה צבאית.
כשהאור מטפס במעלה המדרגות לעברו, ברונו מתחבא בתוך אמבטיה מלאה.
לאחר מכן מתואר ברונו נמשך על הרצפה על ידי כוח לא ידוע; הוא מנסה להיצמד למשקוף, אך מאבד את אחיזתו.
הסצנה עוברת אל ברונו שסוגר דלת ומנגן את קטע הפסנתר של השיר.
כשמתחיל קטע הפזמון האחרון של השיר, הבית רועד.
אורות ומנורות נדלקים ונכבים כשמשבי רוח נושבים בחוזקה.
ברונו נמשך על ידי הכוח המסתורי מחוץ לבית, ולאחר מכן הוא מונף אל השמים כשסט של פנסים זורחים עליו.
לבסוף, הוא מפיל את מכשיר ההקלטה.
לוידאו קליפ שצילמה היוטיוברית Nanalew שנתיים לפני הווידאו קליפ הרשמי יש 362 מיליון (נכון לספטמבר 2020) צפיות לעומת הווידאו קליפ השמי שלו יש 163 מיליון צפיות.
ב-28 בינואר 2015, הסרטון של Nanalew נחסם מ-YouTube בגלל בעיות זכויות יוצרים, אך חזר כעבור מספר ימים.
גרסאות כיסוי, רמיקסים והופעות בתקשורת
"Sail" שימש כפסקול לסרטון יוטיוב "Grinding the Crack" של הספורטאי ג'ב קורליס, שהועלה באוגוסט 2011, שהפך לוויראלי וגרף יותר מ-30 מיליון צפיות.
"Sail" הוצג בסרט "ניתוק" משנת 2012, בסרט האימה "פלייבק" משנת 2012 ובקומדיה הרומנטית Always Be My Maybe בשנת 2019.
Bravo TV השתמשה בו כדי לפרסם את תוכנית הריאליטי "מתחת לסיפון" (2019).
פרסומת של BMW ששודרה במהלך אולימפיאדת קיץ 2012 השמיעה את Sail.
בשנת 2013, השיר שימש את ערוץ ההיסטוריה בטריילר לתוכנית "ויקינגים" ובטריילר של "היועץ" (2013).
Sail הוצג ב"Whiskey Tango Foxtrot", הפרק התשיעי בעונה השלישית של האישה הטובה.
Sail הוצג ב"The Walking Dead", הפרק העשרים ושתיים בעונה הרביעית של יומני הערפד.
קטע קצר מ־Sail שימש בפרק השני בעונה הראשונה של פליבג, קומדיה ודרמה של ה־BBC בשנת 2016.
"sail" שימש בפרק השמונה עשרה בעונה הרביעית של שקרניות קטנות, בשנת 2014.
מפתחת משחקי המחשב Valve מאפשרת לרכוש "חבילת מוזיקה" במשחק Counter-Strike: Global Offensive המכילה שירים של הלהקה וכוללת את "Sail".
רמיקס של "Sail" שנוצר על ידי "LED" מוצג כחלק מהמוזיקה במשחק "EA Sports UFC".
"Sail" ועוד מספר שירים נוספים שנוצרו על ידי הלהקה נוספו כאפשרות לרכישה בזמן מוגבל במשחק Smite.
מדינהתאריך יציאהפורמטחברת תקליטיםמקורארצות הברית4 בינואר 2011רדיו אלטרנטיביRed Bull Records6 ביוני 2011רדיו רוק אקטיבי29 באוקטובר 2012רדיו מוזיקה עכשווית למבוגריםרדיו להיטים עכשוויים13 ביוני 2011הורדה דיגיטליתגרמניה23 בספטמבר 2011הממלכה המאוחדת25 בספטמבר 2011צרפת26 בספטמבר 2011ספרד27 בספטמבר 2011
Safety Net הוא שיר שהוקלט על ידי הזמרת-יוצרת האמריקאית אריאנה גרנדה, בשיתוף הזמר-יוצר האמריקאי טיי דולה סיין, מתוך אלבום האולפן השישי שלה, Positions.
ב-24 באוקטובר 2020, הוכרז שיתוף הפעולה כרצועה השביעית באלבום באמצעות המדיה החברתית של גרנדה.
לדברי טיי דולה סיין, "[גרנדה] רצתה שאעבור לאולפן...
פשוט כתבנו את השיר שם ממש במקום.
זה היה כבוד לעבוד איתה וקיבלנו מנגינה מדהימה".
השיר נכתב על ידי גרנדה וטיי דולה סיין, ביחד עם טומי בראון, הראסקלס וסילאס דוס, הופק על ידי בראון והראסקלס, והוא בסגנון ה-R&B האלטרנטיבי, ומשלב בתוכו גם את סגנון הפופ.
תוך מספר ימים, צבר השיר למעלה מ-9 מיליון השמעות ברשת הזרמת המדיה ספוטיפיי.
מגזין הבילבורד דירג את השיר כשביעי הטוב ביותר באלבום, באומרו: "כשגרנדה וטיי דולה סיין מתעלמים מקפיצה מהקצה העמוק במערכת יחסים, הפקת ה'רפאים' - כל כלי ההקשה מהורהרים והכמיהה הקולית - מעלים את ספקותיהם המתמשכים וגורמים להם להיות נשמעים.
אף על פי ש-'Safety Net' נשמע קצת לא בסדר עם ה-DNA עמוס המיתרים של האלבום, השיר עומד בלב מטרתו: גרנדה מצאה אהבה חדשה, ובעוד שהיא חוששת לעשות קפיצה נוספת, הלבאגן מלהיב מדי מכדי להכחיש".
"Sad Beautiful Tragic" (בעברית: "טְרָגִי יָפֶה נוּגֶה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.
השיר הגיע למקום ה-14 במצעד שירי הקאנטרי הדיגיטליים.
ברולינג סטון הוא דורג במקום ה-67 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות45רולינג סטוןכל 206 השירים של טיילור סוויפט, לפי דירוג67BuzzFeed167 השירים הטובים ביותר של טיילור סוויפט, לפי דירוג86NMEהשירים הטובים ביותר של טיילור סוויפט, לפי דירוג124Paste158 השירים הטובים ביותר של טיילור סוויפט, לפי דירוג114Vulture179 השירים הטובים ביותר של טיילור סוויפט, לפי דירוג144
"Sad Beautiful Tragic" הוצג באצטדיון AT&T בארלינגטון, טקסס, ב-31 במרץ 2023. סוויפט כללה את השיר בסט האקוסטי שלה, וניגנה אותו עם גיטרה אקוסטית בלבד.
היא הציגה את השיר על ידי הבעת חיבתה האישית אליו, ואמרה, .
(בעברית: טרגי יפהפייה עצוב (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Sad Beautiful Tragic" משנת 2012, היא הרצועה השתים עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
"" כולל את אותן המילים, ההפקה והמכשור של "Sad Beautiful Tragic" המקורי.
"Safe with Me" (בעברית: "בטוח איתי") הוא שיר שהוקלט על ידי הזמר/ת סם סמית', מתוך המיני-אלבום הראשון שלו/ה, Nirvana.
השיר יצא לאור ב-4 באוקטובר 2013 על ידי חברות התקליטים "PMR" וקפיטול רקורדס.
השיר נכתב על ידי סמית' ובן אש.
השיר הגיע למקום ה-86 במצעד הסינגלים הבריטי.
האתר "פיצ'פורק" כתב על השיר כי: "השיר מראה את היכולות הווקאליות של סמית' בצורה הטובה ביותר".
"Sacrifice" (בעברית: "לְהַקְרִיב" או "קורבן") הוא סינגל שהוקלט על ידי הזמרת-יוצרת האמריקאית ביבי רקסה.
השיר יצא לאור ב-5 במרץ 2021, על ידי חברת התקליטים וורנר רקורדס, כסינגל שני מתוך האלבום השני שלה Better Mistakes.
השיר יצא כמה שבועות לאחר צאת הרמיקס של "Baby, I'm Jealous", בו התארחה זמרת הרגאטון נאטי נטשה.
השיר נכתב על ידי ביבי רקסה, פאבלו באומן, לוסט-בוי ובארנס והופק על ידי בארנס גם כן.
על השיר דיברה רקסה לראשונה בטוויטר באמצעות סדרת ציוצים שפרסמה אודות הכותבים והמפיקים שלו.
כמו כן, פרסמה ציוץ בו כתבה "אני אתן להומוסקסואלים את כל מה שהם רוצים בשיר האחד הזה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממאה מיליון השמעות.
"Sacrifice" קיבל ביקורות חיוביות כאשר יצא.
ברולינג סטון פרסמו אודותיו ביקורת מקיפה, תוך שנכתב שם כי "העיצוב החדש והמפתה של הקליפ החדש שלה (שלדברי רקסה הוא שיר הדאנס היחיד באלבומה הקרוב), מתייחס לתשומת הלב הדרושה כדי לטפח מערכת יחסים ובעל אזכורים לסרטים משנות התשעים כמו "בלייד" וזיכיון מטריקס".
באתרי אינטרנט וכתבי עת שונים, תואר השיר כ"קליט", תוך שסקרו גם את הווידאו קליפ הרשמי שלו שיצא באותה העת.
הטריילר הרשמי של הווידאו קליפ של "Sacrifice" פורסם בערוץ היוטיוב של ביבי רקסה ב-2 במרץ 2021. ב-5 במרץ, שודר בערוצה סרטון באורך 14 דקות, במהלכו דיברו על הקליפ ועל השיר עצמו.
בהמשך, הועלה הקליפ בשידור חי, ובו ניתן לראות את רקסה מכוסה בדם, מענה גבר בחדר סגור ואוכלת בשר של אדם לכאורה.
בשעות בודדות, צבר הקליפ למעלה מ-275 אלף צפיות.
מעבר לכך, נצפה הטריילר שלו בלמעלה מ-130 אלף פעמים.
מדינהתאריך יציאהפורמטגרסהחברת תקליטיםמקורעולם5 במרץ 2021הורדה דיגיטלית • הזרמת מוזיקהמקוריתהאחים וורנר6 באפריל 2021רמיקס של Niiko x Swae9 באפריל 2021רמיקס של גורגון סיטי
"Safe and Sound" הוא שיר של צמד האינדי פופ האמריקני קפיטל סיטיז.
השיר הוא מז'אנר הסינת'-פופ, גל חדש, דאנס-פופ ורוק אלטרנטיבי, אשר נכתב והופק על ידי ראיין מרצ'נט וסבו סימוניאן, חברי הצמד.
השיר יצא כסינגל ב־6 בינואר 2011 והופיע לראשונה במיני-אלבום הבכורה שלהם Capital Cities משנת 2011, ובהמשך שימש כסינגל הראשי מאלבום האולפן הראשון שלהם, In a Tidal Wave of Mystery (2013).
"Safe and Sound" הפך ללהיט הפריצה של הצמד, והגיע בשיאו למקום השמיני במצעד הבילבורד הוט 100 האמריקני, וכמו כן הצליח מסחרית גם מחוץ לארצות הברית.
לסינגל הופקו שלושה וידאו קליפים, כאשר הקליפ השלישי, אותו ביים גריידי הול והופק בתיאטרון לוס אנג'לס, היה מועמד אף לפרס הגראמי ה-56 בקטגוריית "הווידאו-קליפ הטוב ביותר".
זהו שיר הנושא של קבוצת ההוקי וושינגטון קפיטלס המשחקת בליגה הלאומית להוקי בארצות הברית.
קליפ נוסף, שביים ג'ימי אהלנדר, הופץ ב־21 באוקטובר, ומתאר את הצמד מובל דרך מגרש גרוטאות על ידי נזיר.
הקליפ השלישי והידוע ביותר לשיר, שבויים על ידי גריידי הול, יצא ב־25 באפריל 2013, יותר משנתיים לאחר צאת השיר.
הקליפ מתרחש בתיאטרון לוס אנג'לס, ומתאר את חברי הלהקה מופיעים על הבמה, כאשר רקדנים מתקופות זמן שונות (רקדני סווינג משנות ה-40, רקדני דיסקו משנות ה-70, רקדני היפ-הופ משנות ה-90 וכדומה) "מתעוררים לחיים" מתוך תמונות וקטעי סרטים מפרקי זמן שונים בתולדות התיאטרון ומתחרים בריקודים זה עם זה.
הקליפ היה מועמד לקטגוריית "הווידאו קליפ הטוב ביותר של השנה" בטקס פרסי הגראמי ה-56 שהתקיים בינואר 2014.
השיר זכה לראשונה להצלחה מסחרית בגרמניה בעקבות פרסומת של וודאפון בה הופיע השיר, ובהמשך הגיע לראש טבלת מצעד הסינגלים הגרמני.
כלהיט רדום בארצות הברית, הסינגל הגיע למיקום שיא של 8 במצעד הבילבורד הוט 100 בספטמבר 2013, למעלה משנתיים וחצי לאחר שחרורו הראשוני, ומכר שם יותר משני מיליון עותקים נכון לינואר 2014. השיר הגיע גם למקום השני במצעד המיינסטרים הטופ 40 של בילבורד, ועקף שם את Roar של קייטי פרי.
בבריטניה, הסינגל התווסף לרשימת ההשמעה של BBC Radio 2 ב־31 באוגוסט 2013,והגיע למיקום שיא של 42 במצעד הסינגלים בבריטניה.
גם בישראל זכה הסינגל להצלחה ואף מוקם במקום ה-29 במצעד השנתי הלועזי של גלגלצ לשנת 2013.
שָׁנָה פרסים קטגוריהתוצאה 2013 פרסי הווידאו קליפים של MTV האפקטים החזותיים הטובים ביותר הארט דיירקשן הטוב ביותר 2014 פרס גראמי הקליפ הטוב ביותר פרסי המוזיקה העולמית השיר הטוב בעולם הסרטון הטוב ביותר בעולם פרס המוזיקה של בילבורד שיר הרוק המוביל
הורדה דיגיטלית של מיני-אלבום הרמיקסים:
הוא סינגל של הראפר האמריקאי XXXTentacion, מתוך אלבום האולפן השני שלו, ?.
השיר יצא לאור ב-2 במרץ 2018 כסינגל המוביל מתוך האלבום.
הרצועה הופקה על ידי ג'ון קנינגהם ונכתבה על ידי XXXTentacion.
השיר הגיע בשיאו למקום הראשון במצעד הבילבורד הוט 100, לאחר מותו של אונפרוי ב-18 ביוני 2018.
וידאו קליפ לשיר יצא לאור ב-28 ביוני 2018, לאחר מותו של XXXTentacion, בערוץ היוטיוב שלו.
XXXTentacion החל לעבוד עם המפיק ג'ון קנינגהם על השיר בינואר 2018, לאחר שתצוגה מקדימה של שיר אקוסטי הועלתה לעמוד האינסטגרם של X, בו נראה קנינגהם מנגן בגיטרה בזמן ש-X שר.
ב-11 בינואר 2018 העלה X לערוץ היוטיוב שלו סרטון גיימינג בו הוא מציג את משחק הווידאו הפופולרי, PUBG: Battlegrounds.
הפתיחה לסרטון הייתה תצוגה מקדימה של השיר.
מאוחר יותר, הציג X את השיר מחדש כעבור חודש בפתיחה של סרטון נוסף ב-4 בפברואר 2018, לאחר ספקולציות ששמו של השיר הוא "SAD n Low", בעקבות כמות רבה של קטעים מהשיר שהועלו ליוטיוב.
X הציג את השיר פעם נוספת בסרטון יוטיוב לפני צאתו הרשמית כעבור כמה ימים.
ב-1 במרץ 2018 הודיע X שהוא מוציא שני שירים מאלבומו הקרוב ?, באומרו באינסטגרם: "[אני] מוציא שני שירים מהאלבום שלי הערב בשעה 12:00 בבוקר, שמעו אותם יותר פעמים ממה שאתם יכולים לספור".
השיר יצא ב-2 במרץ 2018 בספוטיפיי, דיזר, אפל מיוזיק וטיידל לצד "Changes".
מגזין HotNewHipHop השווה את השיר לסינגלים באלבום הבכורה של X, 17, עקב אסתטיקת האימו היפ הופ שלו, באומרו: "שוב, הצעיר מפלורידה מסתובב לטריטוריה של אימו - עם לולאת מיתרי לו-פיי וכלי הקשה פריכים, הבלדה המלודית מציגה את אוזנו של X למנגינה".
מגזין XXL ציין כיצד ה"אינסטרומנטל האופטימי" שונה ממילים שהראו את XXX "נאבק בדיכאון והתאבדות על מאהבת לשעבר".
Rap-Up גם הצביע על "מנגינות האימו" שהקיפו את השיר, שעסק במחשבות אובדניות על רומנטיקה לא טובה.
ב-10 במאי 2018 דיווח מגזין הבילבורד כי השיר הוסר מהפלייליסטים של ספוטיפיי, בעקבות עדכון המדיניות שלהם לגבי התנהלות ותוכן המפיץ שנאה.
שישה ימים לאחר הסרת השיר מהפלייליסט, לשיר היו 17% פחות השמעות ליום בממוצע בארצות הברית.
בארצות הברית, השיר הגיע לראשונה למקום ה-17 במצעד הבילבורד הוט 100, בשבוע שמתחיל ב-12 במרץ 2018, והפך לשיר של XXXTentacion שהגיע למקום הגבוה ביותר בעת כניסתו למצעד, וצבר 66 מיליון השמעות בסטרימינג בתוך 12 יום.
בהמשך, השיר עלה למקום השביעי והיה לשירו הראשון של XXXTentacion בעשירייה הפותחת במצעד.
בבריטניה, השיר הגיע למקום ה-33 במהלך אמצע השבוע, והפך לשיר של XXXTentacion שהגיע למיקום הגבוה ביותר במצעד, כשאחריו "Jocelyn Flores" שהגיע למקום ה-39 והיה לשירו הראשון ב-40 הראשונים במצעד.
בסופו של דבר, השיר היגע לראשונה למקום ה-26 במצעד והפך לשירו הראשון ב-30 הראשונים.
השיר הגיע לעשירייה הפותחת בשוודיה, אוסטרליה וניו זילנד, ל-20 הראשונים באירלנד, ול-40 הראשונים בנורווגיה.
ב-19 ביוני 2018, יום לאחר מותו של XXXTentacion, השיר צבר 10.4 מיליון השמעות בספוטיפיי, ושבר את שיא ההשמעות ליום אחד בפלטפורמה.
בעקבות מותו, השיר הגיע למקום הראשון במצעד הבילבורד הוט 100, בשבוע של 25 ביוני 2018, תוך שזינק מהמקום ה-52. השיר הפך לשיר הראשון שהגיע למקום הראשון במצעד לאחר מותו של האמן המוביל, מאז "Mo Money Mo Problems" של הנוטוריוס בי.
בשנת 1997, והאמן השמיני שעמד בראש המצעד לאחר מותו סך הכל.
הווידאו קליפ לשיר הוקרן בבכורה יום לאחר האזכרה שלו במרכז BB&T ב-28 ביוני 2018. הקליפ נכתב ו"בוים אמנותית" על ידי אונפרוי עצמו ובוים על ידי JMP.
בקליפ, X מבוגר יותר משתתף בהלוויית האני הצעיר שלו.
כאשר X מתקרב לארון הקבורה כדי להסתכל על האני הצעיר שלו, X הצעיר שב לפתע לחיים.
השניים מתחילים להילחם בכנסייה ומחוצה לסמטה.
לפני, במהלך ולאחר הקרב, דמות אפלה מדברת אל X, שואלת שאלות שונות ודוגלת בדרך חשיבה שבמרכזה אהבה ולא שנאה.
X מביס את האני הצעיר שלו ומשאיר אותו שוכב על האדמה במיקום לבן לחלוטין.
הקליפ מסתיים במילים "LONG LIVE PRINCE X".
נכון לאפריל 2021, לקליפ למעלה ממיליארד צפיות ביוטיוב.
"Sag ihr, ich laß sie grüßen" (בעברית: "ספר לה ששלחתי את אהבתי") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1965. השיר נכתב והולחן על ידי יורגנס לצד פרנק בולן, ובוצע בשפה הגרמנית.
בשנת 1964 בחרה רשות השידור האוסטרית את יורגנס לייצוג המדינה במהדורה העשירית של תחרות הזמר של האירוויזיון.
זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "".